system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Iacobești, Suceava?
assistant
Iacobești (în , în ) este un sat în comuna Grănicești din județul Suceava, Bucovina, România.

Până în anul 1941 a fost una din puținele așezări ale secuilor din Bucovina. În timpul celui de-al Doilea Război Mondial, în urma unui acord dintre guvernele fasciste ale României și Ungariei, locuitorii din Iacobești au fost mutați la Velebit.

Istoric 
Satul Iacobești este atestat documentar încă din secolul al XVI-lea. Mult timp a fost o localitate neînsemnată. În a doua jumătate a secolului al XVIII-lea, terenul actualului sat Iacobești se afla în proprietatea Mănăstirii Ilișești. În anul 1775, Bucovina este anexată de Imperiul Habsburgic.

Dintr-un uric al domnitorului Grigore Ghica al III-lea din anul 1776 aflăm că jumătate din sat se afla în stăpânirea mazilului Alexandru Vasilco. Conform cărții „Maghiarii în Bucovina, 1774-1941” scrisă de dr. Daniel Hrenciuc și publicată în 2006, în anul 1776 s-au stabilit în satul Iacobești secui emigrați din Transilvania. După Masacrul de la Siculeni (1764), secuii din localitățile de frontieră au fugit în Bucovina și s-au așezat în cinci localități: Dornești (Hadikfalva), Iacobești (Fogadjisten), Măneuți (Andrásfalva), Țibeni (Istensegíts) și Vornicenii Mari (Józseffalva). Începând cu toamna anului 1940 și până în primăvara anului 1941, secuii din Bucovina s-au repatriat.

Recensământul din 1930

Conform recensământului efectuat în 1930, populația satului Iacobești se ridica la 855 locuitori. Majoritatea locuitorilor erau români (74,0%), cu o minoritate de germani (3,5%), una de evrei (2,2%), una de maghiari (18,0%), una de polonezi (1,6%) și una de ruteni (0,7%). Din punct de vedere confesional, majoritatea locuitorilor erau ortodocși (74,7%), dar existau și romano-catolici (20,2%), mozaici (2,2%), evanghelici\luterani (2,8%) și reformați\calvini (0,1%).

Obiective turistice
 Biserica de lemn din Iacobești - monument istoric construit în anul 1782 în satul Capu Câmpului și strămutat în anul 1938 în localitatea Iacobești.

Referințe

Iacobești, Grănicești